થોડી માનવતા દાખવવા માટે એવું કહી શકાય કે આ ફિલ્મ સાફસૂથરી છે અને ક્યાંય કોઈ ગંદા-ગલીચ જોક કે ઇશારા નથી. અડધી ગુજરાતણ એવી મીઠડી હિરોઇન ટીના દેસાઈ પણ તેના નૂડલ્સ જેવા વાળ સાથે જોવી ગમે છે. પરંતુ જેમ ફિલ્મનું ટાઇટલ કહે છે તેમ યે શરારત ભી ગઈ તેલ લેને. આપણે આ ફિલ્મની પાછળ કાણી પાઈ પણ ખરચવા જેવી નથી. ભવિષ્યમાં ક્યારેક ટીવી પર આવે તો જોવાનો પ્રયત્ન કરજો. હા, રિમોટ કન્ટ્રોલ હાથવગું રાખજો!